[ca] Aquest estudi pretén establir unes primeres bases per conèixer les qualitats iconogràfiques de les estampes que s'integren en la propaganda dels diferents bàndols enfrontats durant la Primera Guerra Carlina. També hi ha un estudi previ dels impressors, llibreters, editors i artífexs (dibuixants, gravadors i litògrafs) que van participar directa o indirectament en la creació, impressió i edició d'estampes de caire polític. Aquest treball, però, se centra principalment en aquell material gràfic -realitzat mitjançant les tècniques de gravat i d'estampació- imprès i/o editat a Catalunya en l'interval de 1833 a 1840 i, a més, relacionat directa o indirectament amb les pugnes dinàstiques i ideològiques constitutives del conflicte. Es tracta, primer de tot, de reunir en un catàleg aquelles obres gràfiques impreses que estiguin al nostre abast i que, d'acord amb les característiques anteriorment mencionades, facin palesa de l'heterogeneïtat de temes i gèneres d'estampa que van sorgir d'escoles d'art, tallers locals i impremtes del territori català. Així, doncs, el propòsit de L'estampa i la Primera Guerra Carlina a Catalunya (1833-1840) és explicar el conflicte que enfrontà defensors d'Isabel II i partidaris de Carles Maria Isidre de Borbó i, en paral·lel, les pugnes entre liberals i defensors de les antigues institucions, a partir d'una lectura minuciosa, lògicament interpretativa, de totes aquelles imatges sorgides dels diferents bàndols acarats, posant especial atenció a les imatges sincròniques a la guerra, aquelles que responen a temes d'actualitat i que, a diferència de les imatges realitzades pels vencedors acabada la guerra, reflecteixen de manera més indeliberada les disputes sorgides arran dels diferents episodis bèl·lics, polítics i socials.

[en] This study aims to establish the first bases to know iconographic quality prints that are part of the propaganda of different opposing sides during The First Carlist War. There is also a study of printers, booksellers, publishers and creators (artists, engravers and lithographers) who participated directly or indirectly in the creation, printing and publishing of political prints. But this work focuses mainly on artwork that -made using etching or printing techniques- printed and / or published in Catalonia in the period from 1833 to 1840, also related directly or indirectly to the dynastic struggles and ideological conflict constitutive. The main objective is to put together a graphic printed catalog with those works that are at our disposal and in accordance with the characteristics mentioned above. Also those that show the heterogeneity of subjects and genres that emerged in print art schools, local workshops and printing houses in the Catalan territory. Thus, the purpose of The Print and the First Carlist War in Catalonia (1833- 1840) is to explain the conflict between supporters of Isabel II and supporters of Carlos Maria Isidro de Borbón, at the same time as the dispute between liberal defenders and Ancien Régime defenders, from a close reading, logically interpretative, all the images arising from different sides faced, paying special attention to synchronous images of war, those that respond to current issues and, unlike images taken by the victors after the war, reflect more spontaneous clashes arising out of different military, political and social events.